  Туспуктэм: ИА «Удмуртия» Наталия Сильвестрова Генераллэн юртысьтыз Ижкарлэн музеяз, «Галерея» адӟытон центре но «Пушкинский» адӟытон залэ выль тӥрлык вуоз. Солы Росси азьмуртэн кичӧлтэм «Культура» йӧскалык ӵектос улсын 1,9 миллион манет висъялозы. Со сярысь карлэн тӧрез Дмитрий Чистяков «ВКонтакте» мерлыко вотэсысь бамаз ивортӥз. Музейёсы выль витринаос, тумбаос, ватсаса экспонатъёсты интыян понна мобильной конструкциос-борддоръёс басьтозы. Ужъюртлэсь фондъёссэ чотан но нуон понна компьютер техника но асэрказ ужась лыдпусо музей сӧзнэт вуттозы. Али ӧнерчиос со ужез быдэсак асьсэос быдэсто. Музейлэн фондаз арлы быдэ вуись экспонатъёсты возьыны выль стеллажъёс но шкафъёс басьтозы. Тодэ вайытом, туэ йӧскалык ӵектос улсын эшшо куинь музее туала тӥрлык ваёзы. Тегъёс: Музей тӥрлык йӧскалыкӵектосъёс Ижкар Удмуртия  